"Cameron Highlands" dilencongkan di sini. Untuk daerah pecahan dengan nama sama, sila lihat daerah Cameron Highlands.

**Tanah Tinggi Cameron** (bahasa Inggeris: ***Cameron Highlands***code: en is deprecated ) merupakan sebuah daerah dan pusat peranginan tanah tinggi di Pahang, Malaysia. Cameron Highland terletak setinggi 1,829 meter dari aras laut dan bersuhu antara 10°C hingga 20°C.

Cameron Highlands mula diterokai oleh Sir William Cameron sekitar tahun 1885 di mana pada ketika itu beliau sedang melakukan pemetaan persempadanan Pahang-Perak. Terdapat tiga mukim dalam daerah Cameron Highland iaitu Ringlet (5,165 hektar), Tanah Rata (2,081 hektar) dan Ulu Telom (63,981 hektar). Manakala terdapat beberapa bandar dan pekan seperti Ringlet, Tanah Rata (pusat pentadbiran tempatan), Brinchang, Lembah Bertam, Kea Farm, Tringkap, Kuala Terla dan Kampung Raja.

Terletak di bahagian barat laut negeri Pahang, jarak Cameron Highlands dengan beberapa bandar utama seperti Kuala Lumpur dianggarkan sejauh lebih kurang 200 kilometer, 355 kilometer dari Kuantan atau 90 kilometer dari bandar Ipoh, Perak. Cameron Highlands boleh diakses dengan menggunakan kenderaan sama ada melalui Tapah atau Simpang Pulai dari negeri Perak, melalui Gua Musang dari negeri Kelantan atau melalui Sungai Koyan dari negeri Pahang.

Sejarah
-------

Pemandangan di ladang teh di Cameron Highlands
Nama Cameron Highlands diambil bersempena dengan nama Sir William Cameron, seorang juruukur British yang telah diarahkan oleh kerajaan British yang menjajah Tanah Melayu pada ketika itu untuk melakukan pemetaan persempadanan Pahang-Perak pada tahun 1885. Cameron memulakan ekspedisi beliau berdekatan Estet Waterloo yang terletak di Kuala Kangsar, Perak dan melalui Gunung Chabang yang terletak di Batu Gajah, Perak. Beliau kemudiannya meneruskan pemetaan melalui Pahang dan berakhir di kawasan Ulu Bertam atau Selangor. Dalam ekspedisi tersebut, Cameron membina beberapa jalan belukar baru merentasi Lembah Telom dan menjumpai satu dataran yang luas. Cameron menyatakan bahawa beliau melihat "suatu dataran yang luas di kawasan tinggi serta bercerun-cerun seperti pusaran." Walau bagaimanapun, Cameron gagal menentukan lokasi kawasan tersebut di atas peta.

Beliau kemudian berjumpa dengan Sir Hugh Low, pegawai tinggi British di Perak pada ketika itu dan Sir Hugh Low menyatakan minatnya untuk membangunkan kawasan itu sebagai kawasan peranginan serta ladang terbuka. Jalan hutan untuk ke "tanah Cameron" telah dibina yang melalui kawasan hutan belantara. Namun begitu, tiada perubahan direkodkan selepas itu.

Pekan Brinchang (tahun 2012).
Selepas 40 tahun, kawasan tanah Cameron dikaji sekali lagi oleh Sir William George Maxwell apabila beliau mengadakan siri lawatan ke tanah Cameron dan bertanya kepada orang tempatan untuk melihat jika kawasan ini boleh dibangunkan bagi tujuan perlancongan. Beliau menghabiskan lebih kurang 9 hari melakukan kaji selidik terhadap kawasan ini. Selepas beliau pulang, Maxwell menyatakan kawasan tanah Cameron ini memiliki bentuk seperti bujur. Maxwell bersetuju bahawa kawasan tanah Cameron ini perlu dibangunkan setelah beliau melakukan perbandingan kawasan ini dengan beberapa kawasan tanah tinggi lain seperti Nuwara Eliya di Sri Lanka dan Baguio di Filipina

Pada tahun 1926, jawatankuasa pembangunan telah dibentuk bagi menetapkan zon-zon di kawasan tanah Cameron ini dan dibahagikan kepada tiga zon; zon pentadbiran, perumahan dan zon pelancongan. Selepas itu, jalan raya telah dibina bermula dari Tapah, Perak sehingga ke tanah tinggi yang dianggarkan menelan kos sebanyak 3 juta dolar Amerika. Jalan raya ini dibina sehingga ke Tanah Rata. Messrs. Fogden, Brisbane and Company merupakan kontraktor yang bertanggungjawab membangunkan jalan raya ini dengan kontrak yang diberikan selama tiga tahun. Projek pembinaan jalan raya ini bermula pada 1 Januari 1928 dan siap sepenuhnya pada 14 November 1930 - 47 hari lebih awal dari tarikh jangka siap.

Sejak tahun 1930, terdapat beberapa perubahan dan pembangunan drastik dijalankan di kawasan ini seperti beberapa perumahan telah didirikan, terdapat juga pos kawalan polis dan tentera serta beberapa pusat perkhidmatan seperti sekolah, tadika dan juga sebuah Stesen Eksperimen Agrikultur serta terdapat padang golf. Pentadbiran bagi kawasan Cameron Highland pada ketika itu diletakkan di bawah Kuala Lipis.

Iklim
-----

Iklim di Cameron Highlands yang sesuai untuk penanaman teh
Cameron Highlands merupakan antara lokasi di Malaysia yang beriklim tropika di tanah tinggi (Pengelasan iklim Köppen). Purata suhu tahunan dianggarkan sebanyak 18 darjah Celcius. Pada bulan Februari 1978, Cameron Highlands melakar sejarah mencatatkan suhu paling rendah setakat ini dengan bacaan 7.8 darjah Celcius

Disebabkan Cameron Highlands terletak di kawasan tanah tinggi, kadar kelembapan di Cameron Highlands adalah sangat tinggi. Musim lembap di Cameron Highlands biasanya bermula pada bulan Oktober dan November manakala kelembapan menurun dicatatkan pada bulan Februari..

| Data iklim untuk Cameron Highlands |
| --- |
| Bulan | Jan | Feb | Mac | Apr | Mei | Jun | Jul | Ogo | Sep | Okt | Nov | Dis | Tahun |
| Purata tinggi °C (°F) | 21.4(70.5) | 22.3(72.1) | 23.0(73.4) | 23.3(73.9) | 23.2(73.8) | 22.8(73) | 22.3(72.1) | 22.0(71.6) | 21.9(71.4) | 21.8(71.2) | 21.7(71.1) | 21.1(70) | 22.2(72) |
| Purata rendah °C (°F) | 14.6(58.3) | 14.6(58.3) | 15.2(59.4) | 15.8(60.4) | 16.1(61) | 15.6(60.1) | 15.2(59.4) | 15.3(59.5) | 15.3(59.5) | 15.3(59.5) | 15.3(59.5) | 14.9(58.8) | 15.3(59.5) |
| Curahan hujan mm (inci) | 95.3(3.752) | 144.0(5.669) | 220.6(8.685) | 257.5(10.138) | 273.5(10.768) | 174.4(6.866) | 173.2(6.819) | 229.5(9.035) | 278.4(10.961) | 373.0(14.685) | 316.8(12.472) | 209.8(8.26) | 2,746.0(108.11) |
| Purata hari hujan (≥ 1.0 mm) | 11 | 11 | 16 | 17 | 18 | 13 | 14 | 16 | 20 | 23 | 21 | 17 | 197 |
| *Sumber: Jabatan Metrologi Dunia* |

Akses
-----

### Pengangkutan persendirian

Sebelum tahun 1990, laluan tunggal untuk ke Cameron Highlands adalah melalui jalan FT59  yang bermula di Tapah, Perak dan disambung kepada Lebuhraya Utara-Selatan E1 melalui Persimpangan Tapah (EXIT 132). Ini merupakan laluan terawal yang dibina bagi menghubungkan Cameron Highlands dari negeri Perak.

Pada tahun 2004, laluan baru dibuka iaitu jalan FT185  yang menghubungkan Simpang Pulai sehingga ke bahagian utara Cameron Highlands dan ke Gua Musang di Kelantan melalui laluan Gua Musang - Cameron Highland. Laluan FT185  ini kemudian berakhir di Kampung Kuala Jenderis di Hulu Terengganu menerusi Lebuhraya Timur-Barat Kedua.

Pada tahun 2010, laluan ketiga untuk ke Cameron Highlands telah dibuka iaitu jalan FT102  yang menghubungkan Ringlet ke FELDA Sungai Koyan, berdekatan Kuala Lipis, Pahang. Laluan FT102 merupakan laluan yang terletak di negeri Pahang secara keseluruhannya, berbanding dua laluan terdahulu yang merentasi dua buah negeri.

### Pengangkutan awam

Terdapat beberapa perkhidmatan bas ekspres yang menyediakan laluan dari beberapa bandar utama ke Cameron Highlands. Kuala Lipis merupakan bandar terdekat bagi mereka yang menggunakan perkhidmatan kereta api KTM.

Geografi
--------

**Gunung Batu Brinchang:**. Terdapat stesen radio dan televisyen di puncak gunung ini.
Cameron Highlands terletak di bahagian Banjaran Titiwangsa yang merupakan tulang belakang bagi kawasan Semenanjung Malaysia. Ketinggiannya berubah-ubah mengikut lokasi di antara 1 070 meter sehingga 2 031 meter dari paras laut. 

Terdapat lapan gunung di Cameron Highlands. Gunung Batu Brinchang (2,031 meter), Gunung Berembun (1,840 meter), Gunung Irau (2,091 meter) yang merupakan puncak tertinggi di kawasan Cameron Highlands, Gunung Jasar (1,696 meter), Gunung Mentigi (1,563 meter), Gunung Perdah (1,576 meter) dan Gunung Siku (1,916 meter). Gunung Swettenham (1,961 meter) pula terletak di atas sempadan negeri Kelantan. Di puncak Gunung Batu Brinchang pula, terdapat stesen radio dan televisyen dan stesen pemerhatian setinggi 15 meter. Terdapat juga hutan yang dipenuhi lumut yang dikenali sebagai *Mossy Forest* berdekatan gunung ini.

Cameron Highlands juga menjadi lokasi bagi 126 buah sungai dan anak sungai. Sungai utama adalah Sungai Bertam, Sungai Telom dan Sungai Lemoi. Lokasi sungai-sungai ini yang terletak di kawasan tanah tinggi berfungsi sebagai kawasan tadahan air bagi Sungai Pahang dan Sungai Perak. Secara keseluruhannya, kebanyakkan tempat di Cameron Highlands masih lagi dipenuhi hutan belantara (dianggarkan 71% kawasan dilitupi hutan). Banyak laluan hutan dibuka yang menawarkan pemandangan hutan yang menarik, air terjun serta perkampungan orang asli. Kebanyakkan laluan hutan ini bermula di Tanah Rata.

Demografi
---------

| Kumpulan etnik di Cameron Highlands (banci 2010) |
| --- |
| **Etnik** | **Penduduk** | **Peratusan** |
| Cina | 13,099 | 39.4% |
| Bumiputera (Melayu dan Orang Asli) | 12,989 | 39.0% |
| India | 6,988 | 21.0% |
| Warga Asing | 202 | 0.6% |
| **Jumlah** | 33,278 | 100% |

Daerah ini mempunyai populasi seramai 33,278 orang. Ia terdiri daripada orang Cina (13,099), Bumiputera (12,998) - Melayu (7,321); Orang Asli (5,688), orang India (6,988), warganegara bukan warganegara (5,193), dan warganegara lain (202). Kebanyakan penduduk adalah usahawan, pekerja industri perkhidmatan, pekerja ladang, pesara atau penjawat awam.

Pekan
-----

Daerah Cameron Highlands terdiri daripada sembilan pekan dan kampung:

1. Ringlet
2. Lembah Bertam
3. Tanah Rata
4. Brinchang
5. Kea Farm
6. Tringkap
7. Kuala Terla
8. Kampung Raja
9. Blue Valley

Politik
-------

Walaupun dinamakan demikian, kawasan Parlimen Cameron Highlands juga meliputi beberapa kawasan yang berada di luar wad. Sebagai contoh, penyelesaian FELDA Sungai Koyan, yang diwakili oleh Cameron Highlands di parlimen persekutuan terletak di daerah Kuala Lipis. Ahli Parlimen yang hadir adalah G. Palanivel, seorang yang bebas. Beliau sebelum ini berasal dari Kongres India Malaysia, yang merupakan sebahagian daripada gabungan Barisan Nasional tetapi dipecat dari parti pada tahun 2015 kerana melanggar perlembagaan parti.

Cameron Highlands sendiri menyumbang dua kerusi ke Dewan Undangan Negeri Pahang - Tanah Rata dan Jelai. Kawasan Tanah Rata meliputi keseluruhan daerah Cameron Highlands; Kawasan Jelai meliputi bahagian barat Kuala Lipis yang merangkumi Sungai Koyan dan beberapa penempatan FELDA yang lain.

### Wakil Rakyat

#### Parlimen Malaysia

* P078 Cameron Highlands - YB. Ramli Dato' Mohd Nor Barisan Nasional BN

#### Dewan Undangan Negeri Pahang

* N1 Tanah Rata - YB. Leong Ngah Ngah DAP **DAP**
* N2 Jelai - YB. Dato' Wan Rosdy Wan Ismail Barisan Nasional **BN**

Mercu tanda dan pelancongan
---------------------------

Rencana utama: Mercu tanda di Tanah Tinggi Cameron
Semasa zaman penjajahan, "Camerons" adalah tempat tinggal bagi mereka yang rindu. Pada masa ini, persinggahan bagi mereka yang ingin melepaskan diri dari panas di dataran rendah. Selama bertahun-tahun, terdapat banyak penambahbaikan di wilayah itu. Berikut adalah beberapa mercu tanda yang telah menentang ujian masa. Tarikan pelancong utama adalah seperti berikut:

* Stesen Eksperimen Pertanian (MARDI)
* Gereja All Souls'
* Bala’s Holiday Chalet (bekas Sekolah Asrama Tanglin)
* Kelab Golf Cameron Highlands
* Sekolah Chefoo
* Cluny Lodge (Rumah Singapura)
* Foster’s Lakehouse
* HSBC Bank Malaysia Berhad
* Jalan Kamunting
* Banglo Misi Lutheran
* Banglo Cahaya Bulan
* Banglo Overseas Missionary Fellowship (OMF)
* Pensionat Notre Dame (S.K. Convent)
* Banglo Sunlight
* Pejabat Pos Tanah Rata
* Ye Olde Smokehouse Inn

Penempatan
----------

Lihat juga: Penempatan di Tanah Tinggi Cameron
Bandar Tanah Rata (sk. 2012).

Cameron Highlands ialah salah satu 11 perlembagaan Pahang, Malaysia Barat. Menduduki kawasan seluas 712 kilometer persegi (275 bt2), daerah ini terdiri daripada tiga bandar dan lima penempatan. Semua terletak di ketinggian bermula dari 1,100 meter (3,600 ka) hingga 1,600 meter (5,200 ka) mencecah paras laut.

Tiga mukim di daerah ini termasuk Ringlet, Tanah Rata dan Ulu Telom.

Rujukan
-------

1. ↑  "Table 3.6: Total population by ethnic group, sex, administrative district and state, Malaysia, 2010 (PDF). *Population Distribution and Basic Demographic Characteristics 2010*, Department of Statistics, Malaysia". m/s. 67 (dalam PDF).
2. ↑  "Ringkasan Eksekutif RT Cameron Highlands 2030" (PDF). Diarkibkan daripada yang asal (PDF) pada 2017-12-22. Dicapai pada 2018-01-07.
3. ↑  Moore, Wendy Khadijah (2004). *Malaysia: A Pictorial History 1400–2004*. Archipelago Press. m/s. 182. ISBN 981-4068-77-2.
4. ↑  "HISTORY OF CAMERON HIGHLANDS: Need For Continuity Of A Declared Government Policy, *The Singapore Free Press and Mercantile Advertiser (1884–1942)*, Monday, 23 September 1935". m/s. 3 (Microfilm reel no. NL 3569), National Library, Singapore.
5. ↑  Moore, Wendy Khadijah (2004). *Malaysia: A Pictorial History 1400–2004*. Archipelago Press. m/s. 182. ISBN 981-4068-77-2.
6. ↑  Barr, Pat (1977). *TAMING THE JUNGLE*. Martin Secker & Warburg Limited. m/s. 72. ISBN 0-436-03365-8.
7. 1 2  "Sejarah Cameron Highlands". Pejabat Tanah Daerah Cameron Highlands. 8 Februari 2013. Diarkibkan daripada yang asal pada 2016-04-20. Dicapai pada 29 Jun 2017.
8. 1 2  "William Cameron pencetus kemasyhuran". *Utusan Malaysia*. 17 Oktober 2015. Dicapai pada 28 Jun 2017.
9. ↑  Charles de Ledesma, Mark Lewis, Pauline Savage (2003). *The Rough Guide to Malaysia, Singapore & Brunei 4*. Rough Guides. m/s. 154. ISBN 978-1843530947.CS1 maint: uses authors parameter (link)
10. ↑  De Souza, Edward Roy (2010). *SOLVED! The "Mysterious" Disappearance of Jim Thompson, the Legendary Thai Silk King (2nd ed)*. Word Association Publishers. m/s. 18. ISBN 978-1-59571-505-0. LCCN 2009944204.
11. 1 2  "Cameron Highlands: Malaysia's enduring 'Little England'". *CNN*. 27 Jun 2013. Dicapai pada 28 Jun 2017.
12. 1 2  "CAMERON'S HIGHLANDS. COMPARISONS WITH OTHER STATIONS. *The Singapore Free Press and Mercantile Advertiser (1884–1942)*, Tuesday, 19 Mei 1925". m/s. 11.
13. 1 2 3  "ROAD TO CAMERON'S HIGHLANDS". *The Straits Times*. 3 Mac 1931. m/s. 12.
14. ↑  "Cameron Highlands Golf". *The Straits Times*. 13 September 1935. m/s. 14.
15. ↑  Fletcher-Cooke, John (2012). *The Emperor's Guest*. Pen and Sword. m/s. 3. ISBN 9780850523461.
16. ↑  "Cameron Highlands kawasan paling sejuk di Malaysia". *Utusan Malaysia*. 2 Februari 2017. Dicapai pada 28 Jun 2017.
17. ↑  "AVERAGE HUMIDITY IN CAMERON HIGHLANDS". World Weather and Climate Information. Dicapai pada 5 Julai 2017.
18. ↑  "World Weather Information Service — Cameron Highlands". World Meteorological Organization. Dicapai pada 6 Mei 2014.
19. ↑  "Usaha pastikan jalan ke Cameron Highlands selamat". *Sinar Harian*. 10 November 2014. Dicapai pada 5 Julai 2017.
20. ↑  "Struktur pelindung di 44 cerun berisiko tanah runtuh - Rosnah". *Astro Awani*. 24 Januari 2017. Dicapai pada 5 Julai 2017.
21. ↑  "Gunung Bukan Tempat Berlumba, Mengejar Nama". *Bernama*. 22 April 2017. Dicapai pada 5 Julai 2017.
22. ↑  L. Sharma, Munna (2013). My Amazing Life: Journey through Success. Partridge Publishing Singapore. ISBN 978-1-48289-490-5.
23. ↑  "Cameron rivers turned into dumps". *The Malay Mail Online*. 4 Julai 2015. Dicapai pada 5 Julai 2017.
24. ↑  "Three Camerons rivers declared 'dead'". *The New Straits Times*. 18 April 2017. Dicapai pada 5 Julai 2017.
25. ↑  "Najib Razak asks MIC chief to stop blaming others for party woes, *The Economic Times* (online), Monday, 22 June 2015".
26. ↑  "MIC president 'loses post' in faction tussle, The Straits Times (online), Tuesday, 23 June 2015".
27. ↑  "Ringkasan Eksekutif RT Cameron Highlands 2030" (PDF). Diarkibkan daripada yang asal (PDF) pada 2017-12-22. Dicapai pada 2018-01-07.

Pautan luar
-----------

* Portal rasmi Majlis Daerah Cameron Highlands
* Laman Cameron Highlands di Tourism Malaysia
* Regional Environmental Awareness Cameron Highlands (REACH)
* Ramalan cuaca Cameron Highlands di AccuWeather
* Agro Technology Park di MARDI Cameron Highlands

| * l
* b
* s
Bendera Pahang Pahang Darul Makmur Lambang Pahang |
| --- |
| Daerah | 
* Bera
* Bentong
* Cameron Highlands
* Jerantut
* Kuantan
* Lipis
* Maran
* Pekan
* Raub
* Rompin
* Temerloh

 |  |
| Bandar |  Bandar Bera • Bandar Muadzam Shah • Bandar Tun Abdul Razak (Keratong) • Bandar Tun Razak (Jengka) • Batu Hitam • Batu Talam • Belimbing • Benta • Bentong • Beserah • Brinchang • Bukit Ibam • Bukit Tinggi • Ceruk Paloh • Chendor • Chenor • Cheroh • Tasik Chini • Cherating • FELDA Mempaga • FELDA New Zealand • Bukit Fraser • Gambang • Gebeng • Genting Highlands • Genting Sempah • Janda Baik • Jerantut • Karak • Kemayan • Krambit • Kerayong • Kerdau • Kertau • Ketari • Kampung Awah • Kota Bahagia • Kota Iskandar • Kota Shahbandar • Kuala Krau • Kuala Lipis • Kuala Pahang • Kuala Rompin • Kuala Tembeling • Kuantan (ibu negeri) • Lanchang • Lentang • Lubuk Paku • Lurah Bilut • Maran • Melati • Mengkarak • Mengkuang • Mentakab • Merapoh • Nenasi • Paloh Hinai • Pekan, Pahang • Penor • Raub • Ringlet •RKT Salong • Rompin • Sebertak • Sempalit • Sungai Lembing • Sungai Ruan • Tanah Rata • Tanjung Lumpur• Tanjung Sepat • Teluk Cempedak • Temerloh • Triang • Tringkap |
| Pulau | Pulau Tioman |
| Kampung | 
* Janda Baik
* Kampung Pagi
* Kuala Sentul
* Pulau Tawar
* Simpang Pelangai
* Tembangau
* Tranum

 |
| Bandar baru | 
* Bandar Baru Chendor
* Bandar Damansara Kuantan
* Bandar Indera Mahkota
* Bandar MEC
* Bandar Putra
* Gohtong Jaya
* Seberang Temerloh

 |
| Zon Khas | Wilayah Ekonomi Pantai Timur |
| Bahagian pilihan raya | 

| * l
* b
* s
Pahang Darul Makmur Bahagian pilihan raya di Pahang |
| --- |
| 

|  |  |  |  |  |  |
| --- | --- | --- | --- | --- | --- |
|     | 
**P078 Cameron Highlands**
N01 Tanah Rata
N02 Jelai
**P079 Lipis**
N03 Padang Tengku
N04 Cheka
N05 Benta
**P080 Raub**
N06 Batu Talam
N07 Tras
N08 Dong
 | 
**P081 Jerantut**
N09 Tahan
N10 Damak
N11 Pulau Tawar
**P082 Indera Mahkota**
N12 Beserah
N13 Semambu
**P083 Kuantan**
N14 Teruntum
N15 Tanjung Lumpur
N16 Inderapura
 | 
**P084 Paya Besar**
N17 Sungai Lembing
N18 Lepar
N19 Panching
**P085 Pekan**
N20 Pulau Manis
N21 Peramu Jaya
N22 Bebar
N23 Chini
**P086 Maran**
N24 Luit
N25 Kuala Sentul
N26 Chenor
 | 
**P087 Kuala Krau**
N27 Jenderak
N28 Kerdau
N29 Jengka
**P088 Temerloh**
N30 Mentakab
N31 Lanchang
N32 Kuala Semantan
**P089 Bentong**
N33 Bilut
N34 Ketari
N35 Sabai
N36 Pelangai
 | 
**P090 Bera**
N37 Guai
N38 Triang
N39 Kemayan
**P091 Rompin**
N40 Bukit Ibam
N41 Muadzam Shah
N42 Tioman
 |

 |
| Lihat juga: Senarai bekas daerah mengundi negeri di Malaysia |

 |